**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΒΟΙΩΤΙΑΣ**

**ΔΗΜΟΣ ΑΛΙΑΡΤΟΥ – ΘΕΣΠΙΕΩΝ**  Αλίαρτος, 26-02-2025

 **ΔΕΛΤΙΟ ΤΥΠΟΥ**

**Προσφυγή στο Συμβούλιο της Επικρατείας κατά της εγκατάστασης νέων ανεμογεννητριών και σταθμού αποθήκευσης ηλεκτρικής ενέργειας.**

Ο Δήμος Αλιάρτου – Θεσπιέων ενημερώνει τους πολίτες ότι προχώρησε σε κατάθεση προσφυγής ενώπιον του Συμβουλίου της Επικρατείας (ΣτΕ), ενάντια στην αδειοδότηση για την εγκατάσταση νέων ανεμογεννητριών στον Ελικώνα και σταθμού αποθήκευσης ηλεκτρικής ενέργειας, εντός των ορίων της Δημοτικής Κοινότητας Αλιάρτου.

Ο Δήμος μας θεωρεί πως η εγκατάσταση τέτοιων υποδομών σε άμεση γειτνίαση με κατοικημένες περιοχές, χωρίς την απαιτούμενη κοινωνική συναίνεση και χωρίς την τήρηση όλων των απαραίτητων περιβαλλοντικών όρων, εγκυμονεί σοβαρούς κινδύνους για τη δημόσια υγεία, το τοπικό οικοσύστημα και την οικονομική δραστηριότητα της περιοχής.

Θα συνεχίσουμε με κάθε νόμιμο μέσο να υπερασπιζόμαστε τα συμφέροντα των δημοτών μας και να διεκδικούμε ένα βιώσιμο μέλλον για τον τόπο μας.

Καλούμε όλους τους φορείς και τους πολίτες να σταθούν αρωγοί στην προσπάθεια αυτή, με στόχο την προάσπιση του κοινού μας συμφέροντος και την αποτροπή έργων που αλλοιώνουν ανεπανόρθωτα τον χαρακτήρα του Δήμου μας.

Για κάθε εξέλιξη θα υπάρχει άμεση και υπεύθυνη ενημέρωση από τη Δημοτική Αρχή.

|  |  |
| --- | --- |
|   |  |

 **Γραφείο Επικοινωνίας και Δημοσίων Σχέσεων**

 **Δήμου Αλιάρτου - Θεσπιέων**